Blind Chance

Το Blind Chance (πολωνικά: Przypadek) είναι Πολωνική δραματική ταινία του 1987, σε σκηνοθεσία και σενάριο Κριστόφ Κισλόφσκι. Πρωταγωνιστεί ο Μπουγκόσλαβ Λίντα. Η ταινία παρουσιάζει 3 διαφορετικές ιστορίες, με έναν άντρα να κυνηγά ένα τρένο και πώς απλά συμβάντα είναι ικανά να αλλάξουν τη ζωή ενός ατόμου.

Αν και η ταινία γυρίστηκε το 1981, οι Πολωνικές Αρχές εμπόδιζαν την κυκλοφορία του έργου, το οποίο τελικά κυκλοφόρησε στις 10 Ιανουαρίου του 1987. Η ταινία απέσπασε δύο βραβεία στο Φεστιβάλ Κινηματογράφου Πολωνίας, ένα Silver Lion, για τον σκηνοθέτη και ένα Καλύτερου Ηθοποιού για τον Λίντα.

 Πλοκή 
Ο Βίτεκ, βρίσκεται σε ένα αεροπλάνο, και για κάποιον λόγο κραυγάζει "Όχι!". Ένας πληγωμένος άνθρωπος, μεταφέρεται σε έναν όροφο νοσοκομείου. Ο Βίτεκ έμαθε να γράψει από μικρός. Ως έφηβος ο Βίτεκ έβγαινε με τη Σούσκα. Ως ενήλικας, Βίτεκ πήγαινε στην ιατρική σχολή, αλλά την παράτησε μετά τον θάνατο του πατέρα του. Ο Βίτεκ αποφασίζει να πάρει ένα τρένο για τη Βαρσοβία. Τότε, συγκρούεται με έναν τύπο, ο οποίος πίνει μπύρα. Τρία διαφορετικά σενάρια θα εμφανιστούν, ανάλογα με τις αποφάσεις του Βίτεκ, στην προσπάθεια του να προλάβει το τρένο.

 1ο σενάριο 
Στο πρώτο σενάριο, ο Βίτεκ, αποφεύγει για λίγο τη σύγκρουση με το άντρα που πίνει την μπύρα. Έτσι προλαβαίνει οριακά να πιαστεί από το βαγόνι και να επιβιβαστεί στο τρένο. Στο τρένο θα συναντήσει τον Ουόρνερ, έναν γερό κομμουνιστή. Ο Βίτεκ αποφασίζει να ενταχθεί στο Κομμουνιστικό Κόμμα. Σε έναν περίπατο με τον Ουόρνερ, ο Βίτεκ θα συναντήσει τη Τσούσκα, την πρώτη του αγάπη. Οι δύο τελικά συναντιούνται ξανά και κάνουν σεξ, όμως αργότερα η Τσούσκα, απογοητεύεται που ο Βίτεκ εντάχθηκε στο Κόμμα. Ανεπιτυχώς, ο Βίτεκ,  θα προσπαθήσει να λύσει ένα πρόβλημα με έναν μηχανικό αεροσκαφών. Αργότερα, ο Βίτεκ διαλύει μία διαμαρτυρία σε ένα νοσοκομείο, και ο Γραμματέας του Κόμματος, τον επιβραβεύει, στέλνοντάς τον σε ειδική αποστολή στη Γαλλία. Σε ένα περίπατο που είχαν ο Βίτεκ και η Τσούσκα, ένας αστυνομικός τους ζητά τα χαρτιά τους. Ως κομμουνιστής ο Βίτεκ μπορεί να συνεχίσει την πορεία του, σε αντίθεση με τη Τσούσκα που κρατείται. Αργότερα, ο Βίτεκ, προσπάθησε να διορθώσει τα πράγματα με τη Τσούσκα, αλλά εκείνη τον απέρριψε. 

 2ο σενάριο 
Στο δεύτερο σενάριο, ο Βίτεκ, πέφτει επάνω στον τύπο που κρατούσε τη μπύρα, με αποτέλεσμα η μπύρα να πέσει. Ο Βίτεκ δε σταματά να απολογηθεί, αλλά τρέχει να προλάβει το τρένο. Αυτή τη φορά δεν το προλαβαίνει και πέφτει επάνω σε έναν φύλακα του σταθμού και τον ρίχνει κάτω. Τότε ο φύλακας φωνάζει ενισχύσεις για να τον σταματήσουν και να τον συλλάβουν. Ένας δικαστής τον δικάζει για τριάντα μέρες σε κοινωνική εργασία. Έτσι ο Βίτεκ εντάσσεται σε μία αντικομμουνιστική οργάνωση και συναντά τον Ντανιέλ, έναν παιδικό του φίλο, και την αδελφή του τη Βέρα. Παράλληλα βαφτίζεται ως χριστιανός. Αργότερα ο Βίτεκ κάνει αίτηση για διαβατήρια, αλλά λόγω της αντικομμουνιστικής του δράσης, δεν εγκρίνεται. Οι αρχές του προσφέρουν συνεργασία και να τους ενημερώσει για τους συνδέσμους στη Γαλλία. Ο Βίτεκ πάει στο σπίτι του και ξεκινά να ερωτοτροπεί με τη Βέρα, μέχρι που τον φωνάζουν στα γραφεία της οργάνωσης, στα οποία έγινε εξονυχιστικός έλεγχος και λεηλατήθηκαν, εκεί ένας άνδρας της αντίστασης, που βλέπει τον Βίτεκ, αμφισβητεί την αφοσίωση του. Κατόπιν προσπαθεί να βρει τη Βέρα στη Βαρσοβία, εις μάτην γιατί αυτή είχε πάει να τον βρει.

 3ο σενάριο 
Στο τρίτο σενάριο, ο Βίτεκ σχεδόν συγκρούεται με τον τύπο που κρατούσε την μπύρα, σταματώντας αυτή τη φορά να του απολογηθεί. Δοκιμάζει ξανά να προλάβει το τρένο, χωρίς αποτέλεσμα όμως. Εκεί συναντά την Όλγα, μία συμφοιτήτριά του από την ιατρική. Τότε οι δύο τους πάνε στο διαμέρισμά του και κάνουν έρωτα. Αργότερα ο Βίτεκ αποφασίζει να συνεχίσει τη σχολή του, και αποφοιτά. Δούλευε τόσο στο νοσοκομείο όσο και στην ακαδημία. Σε κάποια φάση, η Όλγα του λέει ότι είναι τριών μηνών έγκυος και παντρεύονται. Κατόπιν κάτι σπουδαστές του δείχνουν μία δήλωση, οι οποίοι μαζεύουν υπογραφές από σημαίνοντες επιστήμονες για την αποφυλάκιση του γιου του πρύτανη, όμως ο Βίτεκ αρνείται να υπογράψει, αφού ούτε ο ίδιος ο πρύτανης το είχε κάνει. Ο Βίτεκ δεν ήθελε καθόλου να αναμειχθεί στα πολιτικά. Ο πρύτανης τότε του προτείνει να πάει στη Λιβύη στη θέση του, ώστε να δώσει μία διάλεξη που είχε ετοιμάσει. Η Όλγα τον συνοδεύει στο σταθμό του τρένου για να πάει στο αεροδρόμιο, εκεί του λέει ότι κυοφορεί το δεύτερο παιδί τους, κι ελπίζει να είναι κορίτσι. Στο αεροδρόμιο ο Βίτεκ βλέπει σημαντικούς χαρακτήρες προηγούμενων σεναρίων. Ο Βίτεκ επιβιβάζεται στο αεροπλάνο. Βολεύεται στη θέση του και το αεροπλάνο απογειώνεται. Στιγμές όμως αργότερα ανατινάζεται στον αέρα.

 Παραπομπές 

 Εξωτερικοί σύνδεσμοι 

 Blind Chance - Krzysztof Kieślowski at Culture.pl

Κατηγορία:Ταινίες του 1987
Κατηγορία:Πολωνικές ταινίες
Κατηγορία:Πολωνόφωνες ταινίες
Κατηγορία:Πολωνικές δραματικές ταινίες
Κατηγορία:Ταινίες σε σκηνοθεσία Κριστόφ Κισλόφσκι
Κατηγορία:Ταινίες σε σενάριο Κριστόφ Κισλόφσκι